|  |
| --- |
| **Fiskerirådet og tilforordnede**  |
| **HØRING – TAC for kystnært fiskeri efter stenbiderhunner 2025** |

Herved foreligger høringsbrev om fastsættelse af Total Allowable Catch (TAC) for stenbider med bemærkninger. Overblik over baggrund og forslag til TAC og fordeling er vedlagt i bilag 1 og 2.

**Deadline for høringssvar på dansk og grønlandsk er d. 31.01.2025 til** **apn@nanoq.gl**

Intet svar anses som accept af fremsendte forslag.

Den videnskabelige rådgivning for stenbider fra Grønlands Naturinstitut (GN) gives samlet for hele Vestgrønland for 1 år ad gangen.

Fangstraterne i 2024 faldt med 31 % i forhold til i 2023. Selvom kvoten blev opfisket, var fiskeriet mindre effektivt sammenlignet med sidste år.

Kvoteoptaget i 2024 var på 1.521 tons, 3 % over rådgivningen og TAC. Rådgivningen er vedhæftet høringsbrevet.

På baggrund af den videnskabelige rådgivning fra GN foreslås det at TAC for stenbider i 2025 sættes til 1.475,3 tons i Vestgrønland. Se tabel 1.

**Tabel 1**. Rådgivning, kvote og kvotetræk for 2024, samt rådgivning og *foreslået* TAC i 2025 for stenbider i Vestgrønland (tons)

|  |  |  |
| --- | --- | --- |
|  | 2024 | 2025 |
| Rådgivning | 1.475,3 | *1.475,3* |
| TAC | 1.475,3 | *1.475,3* |
| Kvotetræk | 1.521 | - |

For Østgrønland foreslås der frit fiskeri efter stenbider, se tabel 2. Dette for at give mulighed for at udvikle stenbiderfiskeriet i Østgrønland. Der kan være krav om prøvetagning fra GN.

**Tabel 2**. Rådgivning, kvote og kvotetræk for 2024, samt rådgivning og *foreslået* TAC i 2025 for stenbider i Østgrønland (tons)

|  |  |  |
| --- | --- | --- |
|  | 2024 | 2025 |
| Rådgivning | - | - |
| TAC | - | Frit fiskeri |
| Kvotetræk | - | - |

Forvaltningsplanen fastsætter en fordelingsnøgle for fordelingen af TAC på forvaltningsområderne i fiskeriet efter stenbider i Vestgrønland. Fordelingsnøglen er baseret på, at TAC’en hvert år fordeles i henhold til de tre foregående års fiskeri. Hvert underområde tildeles herefter en kvote, hvoraf 80 % tildeles i henhold til fordelingsnøglen og de sidste 20 % fordeles ligeligt mellem NAFO underområderne.

På baggrund af fordelingsnøglen i Forvaltningsplan for stenbiderhunner i Vestgrønland, samt kvoteallokeringstabellen på nærværende bilag 2, foreslås det at TAC 2025 fordeles i henhold til tabel 3.

**Tabel 3.** Kvoteallokering per NAFO-underområde for stenbider for 2025 (tons)

|  |  |
| --- | --- |
|  | Kvoteallokering 2025 |
| NAFO 1A | 210,8 |
| NAFO 1Ba | 198,4 |
| NAFO 1Bb | 102,6 |
| NAFO 1C | 344,5 |
| NAFO 1D | 302,2 |
| NAFO 1E | 180,6 |
| NAFO 1F | 136,2 |
| Total | 1475,3 |